شه‌فه‌ق نيوز/ ليژنه‌ى ناوچه‌يل كوردستانى ده‌يشت ئداره‌ى هه‌رێم، وه‌ سه‌رۆكايه‌تى جوان رۆژبه‌يانى سه‌رۆك ليژنه‌گه‌و وه‌ ئاماده‌بوين جيگر سه‌رۆك ليژنه‌و شماره‌يگ له‌ ئه‌ندامه‌يل و راوێژكاره‌يل، پيشوازى له‌ شماره‌يگ له‌ نوێنه‌ره‌يل مه‌ردمان زه‌ره‌دمه‌ن له‌ قه‌زاى خورماتوو كرد.
نوێنه‌ره‌يل مه‌ردمان زه‌ره‌دمه‌ن له‌ قه‌زاى خورماتوو باس له‌ گرنگترين كيشه‌يليگ كردن ك هاووڵاتيه‌يل ناڵنن وه‌پيه‌و له‌ قه‌زاگه‌و ياداشتيگيش له‌و باوه‌ته‌و پيشكه‌ش وه‌ ليژنه‌گه‌ كردن له‌وه‌ر وه‌ده‌سهاوردن ده‌سميه‌ت.
لاى خوه‌يه‌و/ سه‌رۆك ليژنه‌و ئه‌ندامه‌يل جه‌خت له‌ چه‌ودێرى ئه‌و كيشه‌يله‌ كردن ك هاووڵاتيه‌يل ئه‌و قه‌زا وه‌پيه‌و ناڵنن وه‌ل پيشكه‌شكردن هه‌ر توانايگ وه‌پيان ئه‌را لاوردن مه‌ينه‌تيه‌يليان وه‌ ته‌واوى و چاره‌سه‌ر ئه‌و كيشه‌يله‌ ك هاته‌سه‌ تويش ناوچيليان.
